paragraph_text: Partizanski poslijeratni zločini u Mrtvom jarku kod Suhopolja počinjeni su u svibnju 1945. Lokacija Mrtvi jarak nalazi se jugoistočno od Suhopolja između sela Bukova i Velika Trapinska u šumovitom predjelu istočne Bilogore. Tijekom svibnja do kolovoza 1945. jedinice Jugoslavenske armije iz 5. crnogorske proleterske brigade na ovaj su šumski predjel dovodile zarobljenike i bivše vojnike Nezavisne Države Hrvatske, većina iz kolona s Križnog puta, te civile koji su osumnjičeni kao protivnici nove jugoslavenske vlasti sa šireg virovitičkog područja. Pripadnici navedene partizanske brigade, kasnije su se po usmenoj predaji, hvalili po okolnim selima da su prije prelaska u partizane bili u četnicima. Lokacija Mrtvi jarak prije se nazivao Duboki jarak, a radi se manjoj kotlini skrivenoj šumovitim predjelom. Tijekom 2007. pronađena je tokom probnog iskapanja jedna masovna grobnica, iako po sjećanju starijih mještana u okolici se nalaze četiri lokacije s procjenom oko 700 ubijenih.<ref> Glas Slavonije 14.03.2017. -Stotine s Križnog puta mučili i na ražnju, tijela nisu pokopali